el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el el el el el el el el el el el az en en en es en en el en el el el el el el el el el el el el el ja el zh el ja el ja el ja el ja el fr el zh el ja el fr el zh el zh el ru el ja el ru el el el el el en el el el el el en el en
Διεθνή Αθλητικά Νέα | Διεθνή Ποδοσφαιρικά ΝέαPREMIER LEAGUESERIE AΚυπριακό Πρωτάθλημα ΠοδοσφαίρουΑΛΛΕΣ ΕΙΔΗΣΕΙΣ
Η αρχή, το ήμισυ του παντός
Η αρχή του «παραμυθιού» για τον Κάστανο εντοπίζεται στην ηλικία των 9 ετών. Αγωνιζόταν στις ακαδημίες του Ονήσιλου Σωτήρας, ομάδας Β’κατηγορίας. Ο Γρηγόρης χαρακτηριζόταν από την άρτια τεχνική κατάρτιση, το ποδοσφαιρικό θράσος και την αυτοπεποίθηση με τη μπάλα στα πόδια του, ειδικά στο ένας εναντίον ενός. Λόγω αυτής της τεχνικής υπεροχής του μάλιστα, αγωνιζόταν σε δύο και τρεις ηλικιακές κατηγορίες πιο πάνω.
Σε ηλικία 13 χρόνων εντάχτηκε στις ακαδημίες της Ένωσης Νέων Παραλιμνίου, ομάδας Α’ κατηγορίας. Το επίπεδο δυσκολίας είχε ανέβει, όμως φαινόταν κάτι να κρατάει πίσω το Γρηγόρη. Παράμενε μοναδικό ταλέντο, όμως ταυτόχρονα ήταν τακτικά απείθαρχος, χωρίς αμυντική συμπεριφορά, με το μυαλό μονίμως στις ντρίπλες.
Εκείνη την εποχή είχε κυκλοφορήσει η φήμη ότι τις ακαδημίες της ΕΝΠ θα τις αναλάμβανε ο Μηνάς Τόφας. Ο θρασύς Γρηγόρης πλησίασε τον Τόφα και του ζήτησε επιτακτικά να τον αναλάβει εκείνος προσωπικά, καθώς θεωρούσε πως κανείς άλλος εκεί δεν μπορούσε να του μάθει κάτι. Έτσι ξεκίνησε μία συνεργασία με πολύ ιδρώτα, προπονήσεις και φωνές.
Το «ψάξιμο» για Ιταλία και η μετακίνηση
Το μεγάλο βήμα να μετακομίσει στην Ιταλία το έκανε σε ηλικία 15,5 ετών. Όμως την προοπτική της μετανάστευσης τη «δούλευε» στο μυαλό του από τα 14. Τότε ήταν που πήγε για δοκιμαστικά στην Ουντινέζε, αφού κλήθηκε μετά από πρόταση των δαιμόνιων σκάουτερ της. Άφησε εξαιρετικές εντυπώσεις, όμως για κάποιο ανεξήγητο λόγο κανείς δεν του ζήτησε να μείνει.
Το Σεπτέμβριο του 2013 έπαιξε σε τρεις αγώνες με την Εθνική Κύπρου κάτω των 17. Σε ένα παιχνίδι ενάντια στη Γερμανία, η Κύπρος κέρδισε με 1-0, με τον Κάστανο να κάνει το ματς της ζωής του. Από εκεί και μετά ξεκίνησε το «όνειρο» με τη Γιουβέντους. Τον κάλεσαν για δοκιμαστικά, όπου και τα πέρασε με επιτυχία. Έτσι τον Ιανουάριο του ’14 υπέγραψε στη Γηραιά Κυρία του Ευρωπαϊκού ποδοσφαίρου και εντάχτηκε στις ακαδημίες της, με τους Ιταλούς να δίνουν μόλις 60.000 ευρώ για την απόκτησή του!
Η προσαρμογή στη νέα πραγματικότητα
Η απόφαση να αφήσει την πατρίδα του και την οικογένειά του, λίγο πριν κλείσει τα 16 του, προφανώς και δεν ήταν εύκολη. Ο Γρηγόρης όμως ήθελε να πάει «με τα χίλια» να ζήσει το όνειρό του και οι περήφανοι γονείς του δεν στάθηκαν εμπόδιο. Στην αρχή, μέχρι να συνηθίσει τη νέα ζωή του, ένιωθε πελαγωμένος. Δεν ήξερε τη γλώσσα, το κλίμα στην ομάδα ήταν κάπως ψυχρό για εκείνον και επίσης αντιμετώπισε κάποια προβλήματα με τη διατροφή του.
Κατάφερε όμως μέσα σε έξι μήνες να μάθει τα Ιταλικά, αφού πήγαινε καθημερινά σχολείο μελετώντας εντατικά. Με το πέρασμα του χρόνου τα πράγματα στην ομάδα άρχιζαν να γίνονται καλύτερα και οι συμπαίκτες του, αφού είδαν ότι μπορεί να παίξει μαζί τους ποδόσφαιρο αξιώσεων, τον ενέταξαν στην ποδοσφαιρική τους οικογένεια. Ουσιαστικά, οι πρώτοι δύο-τρεις μήνες ήταν και οι δύσκολοι για τον Κάστανο.
Η καθημερινότητα στο Τορίνο
Το καθημερινό πρόγραμμα του Γρηγόρη ήταν σκληρό, καθορισμένο σε ασφυκτικά πλαίσια με ακρίβεια από την ομάδα. Ξυπνούσε στις 7:20, έπαιρνε πρωινό και μετά συνέχιζε στο σχολείο της ομάδας, που βρίσκεται μέσα στο αθλητικό κέντρο του Βινόβο. Στη 1 ήταν το μεσημεριανό και στις 3 το μεσημέρι ακολουθούσε καθημερινή δίωρη προπόνηση. Από εκεί και μετά, υπήρχε ελεύθερος χρόνος μέχρι και τις 10 το βράδυ που οι «νέοι» έπρεπε να βρίσκονται πίσω στο ξενοδοχείο.
Ο Γκρόσο, ο Πίρλο και ο Ντι Μαρία
Ο σταρ της Πριμαβέρα της Γιούβε είναι ο προπονητής της, Φάμπιο Γκρόσο. Ο Γρηγόρης μιλά με τα καλύτερα λόγια για εκείνον: «Προπονητής μου είναι ένας από τους πρωταγωνιστές του Μουντιάλ του 2006. Είμαι περήφανος για αυτόν. Έχω πολλά να μάθω. Με συμβουλεύει συνεχώς για το τι πρέπει να βελτιώσω». Φαίνεται πως ήδη ο Κάστανος ακολουθεί ευλαβικά τις οδηγίες του Γκρόσο και το δόγμα του «dopo e tardi», που σημαίνει «μετά είναι αργά».
Ως κεντρικός μέσος, θα περίμενε κανείς να έχει είδωλο έναν παίκτη που «βρήκε» στο Τορίνο όταν πήγε, το Μαέστρο, Αντρέα Πίρλο. Το όνειρό του ήταν να παίξει με τον Πίρλο και το πέτυχε. Έκανε προπονήσεις μαζί με έναν άνθρωπο που συνδύαζε το μυαλό με την απίστευτη τεχνική. Όμως το πρότυπο του νεαρού Κύπριου, όσο κι αν μας ξαφνιάζει, είναι ο Αργεντινός Άνχελ Ντι Μαρία.
«Τον θαυμάζω. Μου αρέσει γιατί είναι αριστεροπόδαρος σαν και εμένα. Είναι πολύ ποιοτικός παίκτης. Εμένα μου αρέσει να παίζω πίσω από τον επιθετικό κυρίως, ωστόσο ο προπονητής με βάζει και αριστερά στη μεσαία γραμμή μερικές φορές. Το πιο σημαντικό βέβαια είναι να βρίσκεσαι στους 11 πρώτους, όχι το που θα παίζεις», έχει δηλώσει κατά το παρελθόν ο Γρηγόρης, περιγράφοντας το γιατί του αρέσει ο Ντι Μαρία αλλά και παράλληλα δείχνοντας αρκετά ώριμος στο σκεπτικό του για το ποδόσφαιρο.
Το ελπιδοφόρο παρόν και οι «σειρήνες» της Αγγλίας
Ο γεννημένος στις 30 Ιανουαρίου του 1998 επιθετικός μέσος έχει ήδη χριστεί διεθνής με την Εθνική ομάδα των ανδρών της Κύπρου (σε ηλικία 17 ετών και δύο μηνών) το Μάρτιο του ’15 απέναντι στο Βέλγιο. Διαπρέπει στην ενδεκάδα της Πριμαβέρα, μεταξύ άλλων και σε αγώνες του Uefa Youth League ( σ.σ. το αντίστοιχο Τσάμπιονς Λιγκ Νέων). Η εξέλιξή του είναι ραγδαία, με τον Πάβελ Νέντβεντ να είναι ένας από τους «θαυμαστές» του.
Μάλιστα έλαβε κανονικά μέρος στο βασικό στάδιο της προετοιμασίας των Μπιανκονέρι στην Αυστραλία, με τον Μασιμιλιάνο Αλέγκρι να του δίνει και ολόκληρο ενενηντάλεπτο συμμετοχής απέναντι στην Σάουθ Τσάινα, σε αγώνα που έλαβε χώρα στο Χονγκ Κονγκ. Ήδη μεγάλες ομάδες της Αγγλίας, όπως οι Μάντσεστερ Γιουνάιτεντ, Άρσεναλ και Έβερτον ερίζουν για τον ταλαντούχο νεαρό μέσο, με τους «ειδικούς» να μιλούν για ένα ποδοσφαιρικό διαμάντι. Τα βρετανικά μέσα υποστηρίζουν πως ο Ζοσέ Μουρίνιο θέλει τον Κάστανο στην Μάντσεστερ Γιουνάιτεντ, καθώς θεωρεί πως πρόκειται για ένα σούπερ ταλέντο.
Ο παίκτης βρίσκεται υπό παρακολούθηση και από τον Ρόναλντ Κούμαν της Έβερτον, με τον Ολλανδό τεχνικό να έχει πολύ θετική γνώμη για τον Κύπριο. Η Γιουβέντους φυσικό και επόμενο είναι να μη μείνει με σταυρωμένα χέρια. Έχει ξεκινήσει κύκλο διαπραγματεύσεων με τον παίκτη, προκειμένου να μη χάσει πρόωρα ένα περιουσιακό στοιχείο στο οποίο ποντάρει πολλά μελλοντικά. Λέγεται μάλιστα πως ήδη κοστολογείται στα 20 εκατομμύρια ευρώ!
Στόχος του Γρηγόρη, ποιος άλλος, να καθιερωθεί στη Γιουβέντους. Αν δεν τα καταφέρει, θα ήθελε να αγωνιστεί σε μια ανταγωνιστική ευρωπαϊκή ομάδα πρώτης κατηγορίας από τα μεγάλα πρωταθλήματα, όπως έχει δηλώσει ο ίδιος. Το ενδιαφέρον των ομάδων της Πρέμιερ φαίνεται πως δεν θα κοπάσει τόσο εύκολα. Ο Κύπριος έχει όλα στα στοιχεία για να κάνει καριέρα. Και από ότι φαίνεται, το «dopo e tardi» τον βοηθάει να το επισπεύσει. Μένει να δούμε το που…